text: জেরোম অ্যালেন সাইনফেল্ড সংক্ষেপে জেরি সাইনফেল্ড () (জন্ম ২৯শে এপ্রিল, ১৯৫৪) একজন মার্কিন মঞ্চ-কৌতুকশিল্পী, অভিনেতা, লেখক, প্রযোজক এবং পরিচালক।
  
  জেরি সাইনফেল্ড মার্কিন টেলিভিশনের ধারাবাহিক নাটক সাইনফেল্ড-এ স্বনামী চরিত্রে (সাইনফেল্ড) অভিনয় করার জন্য বিখ্যাত। তিনি নিজেই ল্যারি ডেভিডের সাথে মিলে ধারাবাহিকটি সৃষ্টি ও রচনা করেন। এছাড়া তিনি বি মুভি নামের অ্যানিমেশন চলচ্চিত্রটি নির্মাণে ও সেটিতে কন্ঠ-অভিনেতা হিসেবে ব্যাপক অবদান রাখেন। কমিডিয়ানস ইন কার গেটিং কফি নামক ওয়েবভিত্তিক আলাপচারিতামূলক ধারাবাহিক অনুষ্ঠানের স্রষ্টা ও উপস্থাপক।
  
  ২০০৫ সালে মার্কিন বেসরকারী টেলিভিশন চ্যানেল কমেডি সেন্ট্রাল সাইনফেল্ডকে "সর্বকালের দ্বাদশ শ্রেষ্ঠ মঞ্চ কৌতুকশিল্পী" আখ্যা দেয়।
  
  তথ্যসূত্র
  
  বিষয়শ্রেণী:মার্কিন চলচ্চিত্র অভিনেতা
  বিষয়শ্রেণী:২০শ শতাব্দীর মার্কিন অভিনেতা
  বিষয়শ্রেণী:২১শ শতাব্দীর মার্কিন অভিনেতা
  বিষয়শ্রেণী:জীবিত ব্যক্তি
  বিষয়শ্রেণী:১৯৫৪-এ জন্ম
title: জেরি সাইনফেল্ড